
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E 
privind aprobarea majorării capitalului social al  SC ENET SA Focşani 
               Consiliul Local al Municipiului Focşani, judeţul Vrancea, întrunit în şedinţă ordinară, 

- analizând proiectul de hotărâre iniţiat de Primarul Municipiului Focşani, prin care propune aprobarea majorării capitalului social al SC ENET SA Focşani şi raportul întocmit de Direcţia economică  înregistrat la nr.21380/23.04.2014;

- văzând avizul favorabil al Comisiei de buget administraţie publică si amendamentul consilierilor locali;
- în conformitate cu prevederile art. 210 alin. (2) din Legea nr.31/1990 privind societăţile comerciale, republicată în 2004, cu modificările şi completările ulterioare;
 - în baza art. 36 alin. (1) si (2) lit. “a”, alin. (3) lit.”c” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:
                 Art. 1  Se insuseste raportul de expertiză contabilă, întocmit de expert Vornicoglu Vasile, privind majorarea capitalului social al SC ENET SA Focşani prin conversia în acţiuni a creanţelor deţinute de Municipiul Focşani, conform anexei care face parte integranta din prezenta hotarare.
                 Art. 2  (1) Se aprobă majorarea capitalului social al SC ENET SA Focşani de la 31.856.200 lei la 34.541.950 lei, prin emiterea a 1.074.300 acţiuni noi a câte 2,5 lei fiecare, în valoare totală de 2.685.750 lei.

                             (2) Se modifică art.6 din Actul Constitutiv al SC ENET SA Focşani care va avea următorul cuprins: „Art.6. Capitalul social subscris şi vărsat este de  34.541.950 lei, care se imparte într-un număr de 13.816.780 acţiuni, în valoare nominală de 2,50 lei şi aparţine în totalitate Consiliului Local al Municipiului Focşani, acesta având calitatea de acţionar unic”.

                            (3) Se imputerniceşte domnul Petrea Marian Cristian, consilier juridic la S.C. ENET S.A.  FOCŞANI, cetăţean român, născut la data de 06.05.1974 în Focşani, Judeţul Vrancea, domiciliat în Focşani, str.Aleea Echităţii, nr.27, Bl. I 17, sc.1, ap.16, posesor a CI, seria VN, nr.397391, eliberat de Poliţia Municipiului Focşani la data de 06.10.2010 să îndeplinească procedurile prevăzute de lege la Oficiul Registrului Comerţului Vrancea.

                   Art.3 Majorarea capitalului social prevazută la art.2 se face prin conversia creanţelor deţinute de Municipiul Focşani, în valoare de 2.685.750 lei într-un număr de 1.074.300 acţiuni a cîte 2,5 lei fiecare, în conformitate cu raportul de expertiză contabilă întocmit de expert  Vornicoglu Vasile.
                 Art.4 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică, Direcţia de resurse umane şi coordonare unităţi subordonate şi SC ENET SA Focşani.

         PREŞEDINTE DE ŞEDINŢĂ,

              Necula Ionel Gabriel                                                      CONTRASEMNEAZĂ:
                                                                                 Secretarul Municipiului Focşani 

